Kaidi Rand Teie 25.06.2025

Kaidi.Rand@fin.ee

Meie *kuupäev digiallkirjas* nr 11-2/4047

**Ettepanek transpordimaa tasuta omandamiseks**

Täname Teid ettepaneku eest anda Rae vallale tasuta üle riigile kuuluv Soku tee kinnistu Uuesalu külas (registriosa nr 12753002, pindala 12 766 m2).

Rae Vallavalitsus on samal seisukohal, et teealuse maa kuulumine kohaliku omavalitsuse omandisse on vajalik ning otstarbekas, et tagada teekasutajatele kvaliteetne teenus ja selge vastutus teehoolduse ning edasiste investeeringute korraldamisel.

Samas peame vajalikuks rõhutada, et enne Soku tee kinnistu vastuvõtmist Rae valla omandisse tuleb hinnata tee vastavust nõuetele. Kuna teel on sadevee drenaaži probleemid, vett mitte läbilaskev aluspinnas, siis on alust arvata, et tee ei ole ehitatud nõuetekohaselt. Samuti on meie käsutuses olevate dokumentide kohaselt on Soku tee ehitustööde üleandmise aktidel omanikujärelevalve allkirjad isikult, kelle FIE on kustutatud 2020. aastal ning kelle kohta ei leidu andmeid kutseregistrist. Kutseregistrile esitatud ametliku päringu tulemusel kinnitati, et isikul, kes on allkirjastanud Soku tee ehitustööde üleandmise aktid omanikujärelevalve teostajana, puudus aktide allkirjastamise ajal nõutav kutsepädevus. Seetõttu loeme vastavad allkirjad kehtetuks ning omanikujärelevalve ebapädevaks.

Eeltoodust tulenevalt on Rae Vallavalitsuse seisukoht, et Soku tee kinnistu üleandmise eeltingimuseks on sõltumatu ekspertiisi läbiviimine pädeva ja vastavat kutset omava inseneri poolt. Ekspertiis peab andma hinnangu tee tehnilisele seisundile, ehitustööde vastavusele kehtivatele normidele ning võimalikule täiendava tööde vajadusele.

Palume Rahandusministeeriumil korraldada nimetatud ekspertiis ning edastada tulemused Rae Vallavalitsusele, mille järel on vallal võimalik võtta seisukoht tee kinnistu lõpliku vastuvõtmise kohta.

Lugupidamisega

*/allkirjastatud digitaalselt/*

Gerthard Tints

teede peaspetsialist

+372 5559 7584

Gerthard.Tints@rae.ee